Imtella' Novembru 2, 2020 - Aġġornata 2 Ta' Novembru, 2020 12:22pm Jum bogħod mill-Elezzjoni Presidenzali 2020, Il-President tal-Istati Uniti Donald Trump u l-kandidat demokratiku Joe Biden komplew jipparteċipaw f'attivitajiet politiċi madwar diversi stati. Trump ivjaġġa f'ħames stati differenti meqjusa kkontestati waqt li Biden tkellem f'attivita politika f'Pennsylvania. Is-sondaġġi qed jindikaw li Biden għandu vantaġġ sostanzjali fuq Trump. Madanakollu, ir-riżultat tal-elezzjoni jaf jiġi determinat minn stati meqjusa kontestati fejn iż-żewġ mexxejja jinsabu ras imb ras. Aktar minn 90 miljun persuna diġà vvutaw fil-votazzjoni bikrija, biex b'hekk l-elezzjoni tal-2020 għandha waħda mill-għola rati ta' votazzjoni fl-istorja tal-elezzjonijiet Presidenzjali tal-Istati Uniti.